Hüüdja hääl:
Valmistage kõrbes Issanda teed,
tehke lagendikul maantee tasaseks meie Jumalale!
Kõik orud ülendatagu ja kõik mäed ning künkad alandatagu:
mis mätlik, saagu tasaseks, ja mis konarlik, siledaks maaks!
Siis ilmub Issanda au ja kõik liha näeb seda üheskoos.
Jah, Issanda suu on rääkinud.” (Jesaja 40:3-5)
PÄÄSTEPASUN 7
JAKOV JA ELISHEVA DAMKANI
Armu ja rahu teile Jeesuselt, meie Päästjalt ja Messialt!
"Mina olen nende Jumal ja nemad minu rahvas."
See tõde jookseb Piiblist läbi mitmetes kohtades.
See võrratu tõotus viitab Iisraelile, mille Jumal oma rahvale andis.
Iisraeli ajaloos jõuab kätte hetk, kus nad mõistavad Jumala sõnu:
"Mina olen nende Jumal ja nemad minu rahvas."
Jumala armsad on teel selle tõotuse täitumise suunas,
kus nad mõistavad, et tegu on nende esiisade Jumalaga,
kes samas on Jumalaks ka mittejuutidele.
Meie külaliseks on täna ps. Benjamin Berger Jeruusalemmast.
Olen nii tänulik, et ta on siin. Aitäh, et tulid Benjamin!
Tean, et on palju asju, mis on sulle eriti hingelähedased
ja sa armastad kogu südamest oma Issandat.
Inimesed innustuvad elus kõikvõimalikest asjadest...
Kui kaua me oleme üksteist tundnud?
Ikka pikka aega. - Umbes 30 aastat.
Olen õppinud sind tundma tänu su innukusele Issandas.
Iisraeli pühad on sinu jaoks üks tähtis teema.
Miks need pühad meile nii tähtsad on?
Just nimelt need Jumala poolt seatud pühad ja ajad.
Ja miks maailma kirikud ei pööra tähelepanu neile pühadele,
mille Jumal ise on seadnud?
Need pole ju juutide, vaid Jumala poolt väljamõeldud.
Seitse püha, millele Jumal määras oma kindlad ajad.
Kristlikes ringkondades on need asendatud
jõulude, kingituste ja lihavõtte munadega.
Kuid jaga meie sõpradega üle maailma,
mis neis pühades siis nii tähtsat on?
Eriti lehtmajade pühas.
Nagu juba ütlesid - need on Jumala poolt seatud pühad.
Ehk siis Jumal ise on need määranud.
Seetõttu peetakse Iisraelis pühadest ka väga kinni.
Osad pühadest on kui meenutuspühad, nagu näiteks Ülestõusmispüha,
kus meenutame oma ajalugu.
Meenutame Egiptuse orjaaega ja sealt pääsemist
ning seda, mida see tänases kontekstis tähendab.
Meenutuspühad tuletavad meelde seda, mis kord juhtus.
Tähistatakse ju tänapäevalgi minevikus toimunut.
Aga pühadel on ka oma vaimne tähendus.
See on eriti selgelt nähtav Uues Testamendis,
kus Jeesus ei surnud ükskõik, millal, vaid just nimelt paasapüha ajal.
Püha Vaim valati välja just nimelt Nelipüha päeval.
Jumal annab Piibli pühadele Uues Testamendis
täiesti uue ulatuvuse ja tähenduse.
Miks on kristlik kirik kaotanud ühtsuse nende pühadega?
Üheks põhjuseks on see, et kogudus jagunes aja jooksul
mitte-juutide kogudusteks ja Messiasse uskuvate juutide kogudusteks.
Mitte-juudi kogudus tahtis kiskuda end lahti kõigest juutlusega seonduvast
ja nii nad taandusidki Jeesusesse uskuvatest juutidest
ja ka Iisraeli pühadest.
Nad ei olnud enam osa kiriku üldelust.
Sellega aga kaotati ka pühade prohvetlik tähendus.
Tänapäeva kristlased ei oska enam seostada neid pühi kõige toimuvaga.
Neile pole õpetatud nende pühade tähendust ja seetõttu neid ka ei peeta.
Nii mõnigi piibellik püha on asendatud kristliku pühaga,
et sel poleks mingit pistmist juutlusega.
See oli halb asi nii iisraellastele kui kogu kirikule.
Lahknemise tõttu kaotas kirik midagi, mida Jumal tahtis anda.
Vaadakem neid pühi lähemalt. Eriti Lehtmajade püha.
See on seitsmest pühast viimane,
mis tähendab, et Jumal tahab selle kaudu võtta asjad kokku.
Kõik, mis pole veel lõpetatud, vajab kokkuvõtmist.
Piiblist on näha, et Lehtmajade püha on seotud Messia tulekuga.
Messia teise tulekuga.
See on Sakarja raamatus väga selgelt kirjas.
Sakarja raamatus on öeldud, et Messias naaseb Õlimäele,
mille järel tulevad rahvad Jeruusalemma Lehtmajade pühale.
See on kui sild meie ajast Jumala kuningriigi aega.
See on üks asi, mida kindlalt teame.
Kuid Lehtmajade pühaga on seotud ka Jumala Sõna.
Võime lugeda 5 Moosese raamatust,
kuidas iisraellased pidid kogunema iga 7 aasta järel Lehtmajapühadeks
kuulama kogu Jumala Sõna. Miks?
Sest Jumala Sõnast on üsna kerge taanduda
ja selle asemele tulevad omad kombed ning teadmatus.
Seetõttu tulebki pöörduda tagasi Jumala Sõna juurde,
et mõista Jumala teid ja seda, kuhu Ta meid juhatab.
Sel on tugev seos Lehtmajade pühaga,
sest kui juudid tulid tagasi Paabeli vangistusest,
lugesid nad avalikult Püha Kirju ja märkasid,
et nad polnud pidanud Lehtmajade püha,
mis oli seatud juba Joosua aegadest.
Jumala Sõna aitabki kõike taastada ja saada asjad taas joonele.
Selles peitubki Lehtmajade püha teine oluline aspekt -
taastati Jumala rahva algne positsioon.
Jumala rahva taastamine on üks imeline asi!
Jumal teeb seda Jeesuse läbi.
Igaüks, kes usub Jeesusesse, leiab ka tee tagasi Jumala juurde.
Oleme jõudmas sellesse ajaloolisesse hetke,
kus Jumal hakkab taastama liitu oma rahvaga - juutide ja iisraellastega.
Tuletan meelde, et Trumpet of Salvation (Päästepasun) on Jumala poolt loodud,
et mobiliseerida mittejuutidest usklikke tulema Iisraeli ja olema Jumala vastus,
kuulutades juutidele evangeeliumi neile arusaadaval moel.
Tule meile külla ja saa osa elumuutvast kogemusest.
Vaata lähemalt me kodulehelt: www.trumpetofsalvation.org
Benjami räägib hetke pärast Lehtmajade pühaga seotud imedest.
Selle pühaga on seotud imelisi tõdesid, mida on oluline mõista,
mistõttu andku Jumal armu mõista nende pühade tähendust.
Oleme varsti tagasi.
VALITUD RAHVAS
On sinuga kõik hästi?
Tundud pisut üksildasena.
Me kõik vajame sõpru - isegi Ahmadinejad,
kes kohtus hiljaaegu Süüria presidendi Assadiga.
Nad on üle 1000 aasta üritanud tappa üksteist,
kuid tänasel päeval on nad sõbrad.
Aga miks? Just nimelt - meie pärast!
Moslemi maad koonduvad taas Iisraeli vastu ja me oleme jälle üksi.
Kes on meie poolt?
Me ei saa toetuda oma liitlastele.
Mida siis teha? Jääda jälle üksi?
Üksi? Aga kuidas on lood kristliku maailmaga?
Kristlik maailm on muutunud.
Eriti protestandid.
Nad uurivad Vana ja Uut Testamenti
ja kahetsevad oma mineviku patte.
Nad mõistavad, et Iisrael on moslemite rünnakuobjekt,
mida tuleb kaitsta.
Nad pakuvad me rahvale tuge, tunnustust ja vankumatut armastust.
Seda seetõttu, et nad mõistavad, et Iisrael on Jumala valitud rahvas.
Ja võib-olla midagi veel.
Ehk peame meie, juudid, otsima ühendust Jumalaga.
Aga meil ju juba on liit Jumalaga.
Oleme valitud rahvas! Või kas ikka oleme?
Meil on üks unistus, üks visioon.
Meil on karjuv vajadus reageerida aktiivses usus
vaestele ja puudust kannatavatele, kelle südamed on murtud.
Vaesus kasvab Iisraelis iga päevaga.
Mu süda rõkkab rõõmust, kui näen ortodoksseid juute
tegemas koostööd messiaanlike juutidega, kes ei häbene evangeeliumi.
Tahame tänada Jumalat igaühe teie eest,
kes osaleb selles Jumala töös.
Jätkuva osalemise, palvete ja usu kaudu
täidame Jumala südameigatsust kanda hoolt ühiskonna heidikute eest.
Organisatsioon Trumpet of Salvation katab paljude vaeste
ja puudustkannatavate inimeste vajadused.
3 Moosese 23:39-43
"Aga seitsmenda kuu viieteistkümnendal päeval,
kui te maa saagi olete koristanud, pühitsege Issanda püha seitse päeva...
Esimesel päeval võtke endile puuvilja ihaldusväärsetest puudest, palmioksi...
ja olge seitse päeva rõõmsad Issanda, oma Jumala ees!
Pühitsege seda püha Issanda auks seitse päeva aastas!...
et teie tulevased põlved teaksid,
kuidas ma Iisraeli lapsi lasksin elada lehtmajades,
kui ma tõin nad ära Egiptusemaalt."
Oleme taas tagasi koos pastor Benjamin Bergerin'ga.
Meie tänane teema on Lehtmajade püha, millega siinkohal ka jätkame.
Benjamin, räägi meile selle püha kõige tavapärasematest külgedest.
Vaatame Matteuse evangeeliumi 16 ptk lõppu ja 17 ptk algust.
Matteuse 16:28 "Tõesti, ma ütlen teile, on mõned siin seisjatest,
kes näevad Inimese Poega tulevat oma Kuningriigiga,
veel enne kui nad maitsevad surma.”
Mida Jeesus selle all mõtles?
Teame ju, et kõik, kes siit ilmast lahkunud, on Temaga taevas.
Kuid inimese Poeg ei ole veel tulnud oma Kuningriiki täies hiilguses.
Usun, et vastus peitub 17 ptk esimestes salmides.
Jeesus viis Peetruse, Jaakobuse ja selle venna Johannese mäele.
"Ja ta muudeti nende ees; ta pale säras otsekui päike,
ta rõivad said valgeks otsekui valgus."
Nad nägid Jeesust moel kui ei eales varem.
Nad olid näinud Teda inimesena, aga nüüd nägid Teda Tema aus.
Nad nägid Teda sellisena, nagu Ta on taevas.
Ta oli täis Jumala au, pale kiirgamas kui päike.
"Ja ennäe, Eelija ja Mooses näitasid end neile ja kõnelesid temaga."
Miks just Mooses ja Eelija?
Peetrus ütles Jeesusele: Issand, siin on meil hea olla!
Kui tahad, siis ma teen siia kolm lehtmaja:
sinule ühe ja Moosesele ühe ja Eelijale ühe.”
Miks tahtis Peetrus need lehtmajad ehitada sinna?
Usun, et ta oli sel hetkel vaimus
ja jutt käis prohvetlikust Lehtmajade püha täitumisest.
Seetõttu tahtis ta sinna lehtmaja ehitada.
Kuid vähem tähtsad pole ka need kaks meest seal.
Tavaliselt tõlgendatakse nii,
et Mooses esindab seadust ja Eelija prohveteid.
Ühest küljest nii ongi, kuid usun, et siin peitus ka sügavam tähendus.
2Moosese raamatus räägitakse, et Mooses tahtis näha Jumala au
ja Jumal läks tema ees.
Mooses ei saanud näha Jumala palet, kuna oleks muidu surnud.
Kuid siin ta nägi Jumala palet.
Mooses esindab ka Iisraeli rahvast,
kuna need ütlevad, et neil on Moosese usk.
Mooses pidi katma oma pale ja Iisraeli pale on samuti veel kaetud.
Ta esindab Iisraeli rahvast,
kes saab nägema Jumala palet Jeesuses.
Eelija esindab siin asjada ja olukordade taastamist.
Ajaloo põhjal on meile teada,
et koguduse algne lahknemine toimus siis,
kui mittejuudid lõid juutidest lahku.
Mäletame seda, kuidas prohvet Eelija ehitas altari
ja liitis Jumala rahvad taas üheks 12 kivi abil.
Usun, et Jeesuse jüngrid nägid midagi prohvetlikku.
Iisraeli rahvas saab nägema oma Messia palet.
Mittejuudid ja iisraellased leiavad taas teineteist.
Jumala altar ehitatakse uuesti üles ja Jumala tuli langeb selle peale.
See kõik on seotud Lehtmajade pühaga
ja see omakorda asjade ennistamisega.
Midagi saab sündima enne Issanda teist tagasitulekut.
Tundub, et Peetrus mõistab seda. Vaatame koos 2 Peetruse kirja.
2 Peetruse 1:16
"Meie Issanda Jeesuse Kristuse väge ja tulemist
ei ole me teile teatanud mingeid targutavaid müüte jäljendades,
vaid me oleme tema suurust näinud oma silmaga.
Sest ta sai au ja kirkust Jumalalt Isalt...
See on minu armas Poeg, temast on mul hea meel!”
Ta kuulis seda häält ja sai osa sellest aust ning kirkusest.
Ta mõistis toimuva hetke prohvetlikkust ja ütles:
"Ühtki prohvetiennustust Pühakirjas ei või omapäi seletada.
On olemas mitmeid erinevaid Piibli tõlgendusi,
kuid neid ei või ise lahti seletada.
Selleks läheb tarvis arusaamist, mis tuleb Püha Vaimu kaudu.
"Sest iialgi pole ühtegi prohvetiennustust esile toodud inimese tahtel,
vaid Pühast Vaimust kantuina..." (2 Peetruse 1:21)
Ta peab silmas, et nad tunnistasid midagi prohvetlikku.
Need prohvetlikud asjad on Messia au ja kirkus ning see,
et Iisrael näeb Tema palet ja Issanda altar saab taastatud.
Seda nad seal nägid ja hakkasid ka Vaimu läbi mõistma.
See kõik täitub enne Issanda tulekut.
Nii on siis need asjad Lehtmajade pühadega seotud,
mis omakorda on seotud Issanda teise tulemisega.
Lõpuks tulevad kõik paganrahvad Iisraeli Lehtmajade pühale.
Ja see sündmus viib omakorda
Jumala kuningriigi tulekuni oma täies hiilguses.
Nii et nad nägid midagi prohvetlikku.
Seetõttu ütleski Jeesus, et on neid, kes ei näe surma enne,
kui Jumala riik on saabunud.
Aga Benjamin, sa rääkisid ka altari ülesehitamisest.
Kas see puudutab ka meid - nii kogudust kui Iisraeli?
Kuidas sa näed seda altari taastamise lugu?
Koguduse ja Iisraeli vahel on üks ajalooline lünk.
Paulus räägib Rooma kirjas,
kuidas juudid peaks tekitama mittejuutides Jumala pärast kadedust,
et juhtida neid Jumala juurde.
Tegelikult aga on läinud hoopis vastupidi.
Altari taastamine tähendaks selle olukorra lahendamist.
Juudid hakkavad uskuma Jeesusesse nii nagu mittejuudidki.
Kui need kaks osapoolt ühte liidetakse, muutub ka altar terviklikuks.
Vanas Testamendis oli altaril äärmisel suur tähendus.
Eelija loost on näha, et kui altar oli taas ülesehitatud,
langes ka tuli taevast.
Usklikud räägivad palju ärkamisest ja Jumala tulest.
Ärkamisele pole mingeid takistusi,
kui vaid parandataks viga, mis tehti 4.sajandi koguduses.
See viga on põhjustanud palju kahju nii juutide kui mittejuutide kogudustele.
Usun, et Jumal korraldab selle enne Jeesuse teist tulekut ära.
Millised imelised tõed selle kohta,
kuidas altari taastamine tähendab koguduse ja Iisraeli suhete taastamist.
Ja nagu sa meile enne juba selgitasid,
tekitab see kõik juutides kadedust evangeeliumi pärast,
mis on levinud ilma äärteni.
Koguduse ülesanne on tuua see juutidele tagasi.
Seda pole veel küll juhtunud, aga asjad juba liiguvad selles suunas.
Et see ind ja armastus ning mitte vaid kujutelmad,
mille Jumal on pannud kristlaste südameisse Iisraeli vastu,
aitaks levitada juutidele evangeeliumi neile vastuvõetaval moel.
Trumpet of Salvation on Jumala poolt loodud ettevõtmine,
taastama seda altarit, millest Benjamin rääkis.
Kogudus ja Iisrael üheskoos moodustavad uue inimese,
kes saab sündida vaid seeläbi,
kui Iisraelis kuulutatakse evangeeliumi juutidele mõistetaval moel.
See pole meie tahe, vaid Jumala kutse.
Jumal ütleb: "Jakov, tõuse! Tee midagi! Lase end kasutada!"
Järgnevas videolõigus on juttu sellest, mida Trumpet of Salvation teeb.
See on leitav ka me kodulehelt: www.trumpetofsalvation.org
Ära unusta ka mu raamatut "Why me?" ("Miks just mina?"),
mida on heebrea keelde trükitud 400 000 eksemplari
ja mille kaudu sajad iisraellased on leidnud tee Jumala juurde.
Esimest korda kogu ajaloo vältel on juudid tootnud filmi Jeesusest,
mis on samuti me kodulehelt leitav, nii et külastage seda.
Benjamin, peaksid tihedamini käima me sõpru õpetamas,
et üle maailma võiks levida need sügavad Jumala Sõna tõed.
Jumal õnnistagu teid kõiki! Aamen. Shalom, shalom Tel Avivist!
Tahad sa olla osa Jumala lõpuaja plaanidest?
Tahaksid sa olla kaasas, kui Jumal puudutab Iisraeli?
Siis tule ja liitu Päästepasuna (Trumpet of Salvation ) tegemistega!
Tule ja saa osa sellest maast.
Õpi jagama juutidele evangeeliumi nende vaatenurgast lähtuvalt.
Ühtlasi kutsume sind ka meie Piiblikooli.
Siin õpid, kuidas jagada juutidele evangeeliumi.
Saad osa nii korralikust piibliõppest kui ka Iisraeli ajaloost ja tänapäevast
ning sellest, kuidas puudutada juutide südant sõnumiga Jeesusest.
Võtad osa kampaaniast "Esmalt juutidele",
rakendades kõike õpitut Iisraeli tänavatel,
kus jagada Jumala armastust Tema rahvaga.
Oled osa usklike perest, kuhu kuulub inimesi nii Iisraelist kui kogu maailmast.
Neil on sama nägemus, kui sinul
ja samas on sul võimalus luua eluaegseid sõprussuhteid.
Loomulikult saad tutvuda ka Iisraeli vaatamisväärsustega,
õppides tundma nende tegelikku vaimset tähendust
nii Piibli põhjal kui Jumala vaatenurgast vaadatuna.
Oled sa siis 18 või 80 aastane ja tuled sa nädalaks või 3 kuuks -
Päästepasun (Trumpet of Salvation) garanteerib sulle elumuutva kogemuse.
Kui igatsed vaid turismireisi, siis selleks on palju erinevaid võimalusi,
aga kui tahad tulla Iisraeli, et siin ka muuta midagi,
on Päästepasun (Trumpet of Salvation) just sinu jaoks!
Tõlge: Anne-Ly Raukas